Source: http://winnetou.blog.pravda.sk/2015/07/06/ako-prepravku-masa-riesili-elitni-policajti-a-specializovany-sud/
Timestamp: 2017-03-26 20:47:54+00:00

Document:
Ako prepravku mäsa riešili elitní policajti a Špecializovaný súd - Winnetou - Blog.Pravda.sk
>Ako prepravku mäsa riešili elitní policajti a Špecializovaný súd
Ako prepravku mäsa riešili elitní policajti a Špecializovaný súd
6. júla 2015 12:57,
Prečítané 1 571x,
Krajský súd v Bratislave momentálne pracuje na prípade piatich vrážd!, v ktorom je obžalovaná skupina mužov okolo ukrajinského bosa V.Y…. Na druhej strane Špecializovaný trestný súd, ktorý bol založený aby riešil tie najväčšie prípady organizovaného zločinu a korupcie pred dvoma mesiacmi súdil kandidáta na starostu rómskej obce Bystrany Štefana Ž., že pred novembrovými voľbami prišiel do rodinného domu v obci Bystrany a ponúkol siedmim osobám prepravku mäsa nezisteného obsahu ako úplatok za to, aby pri voľbách starostu obce volili práve jeho. Vyšetrovanie tohto prípadu storočia až po rozsudok trvalo 8 mesiacov! Súd mu udelil ročnú podmienku!
Do pozornosti dávam hlavne to, že kým vraždy vyšetrujú “obyčajní” kriminalisti na okrese, na takéto prípady pár kg mäsa máme vyčlenený elitný tím Národnej kriminálnej agentúry, teda najlepších policajtov v zbore. Okrem nich prípad kontroluje Špeciálna prokuratúra a už spomínaný Špecializovaný trestný súd, ktorý je iba v dvoch mestách a to Pezinku a Banskej Bystrici. Je mi smutno aj za samotných policajtov, za to že kým by sa mohli prehrabávať v účtovníctve Váhostavu tak miesto toho vypočúvajú svojských osadníkov v tak spoločensky závažných prípadoch. Od roku 2011 od kedy je kupovanie či predávanie volebných hlasov trestným činom sa podarilo odsúdiť spolu 11 ľudí. Väčšina z nich (až 8) bola prichytená pri novembrových voľbách starostov a primátorov.
Tie “najväčšie úlovky” v krátkom prehľade:
Sándor Sz. 9. 11. 2013 v obci Šimonovce požiadal 4 osoby, aby volili určitých kandidátov za úplatok 5€ kupón na zľavu na taxík a prisľúbil im aj cigarety. Vyšetrovanie sa ukončilo po 6 mesiacoch dohodou o vine a treste medzi obžalovaným a prokurátorom! Sándor dostal rovnako ako Štefan ročnú podmienku a navyše 200€ pokutu.
Juraj P. pred prezidentskými voľbami uverejnil na Bazoši inzerát, že predá svoj volebný hlas za 15€ hocikomu z kandidátov, za Fica požadoval 50€, kým za Kisku alebo Mezenskú mu stačila iba večera. Pripomínam, že medzi kandidátmi na prezidenta bol aj MUDr. Viliam “kačice” Fischer aj JUDr. Rado “bez bločka” Prochádzka. Prípad po roku a pol stále nie je ukončený a rozhodne o ňom až Najvyšší súd SR.
Andrej F s kolegom dňa 14. 11 . 2014 neskoro večer v rómskej osade v okrese Zvolen sľúbili najmenej piatim spoluobčanom, že ak budú voliť za starostu obce ich kandidáta dostanú potom po 15€, ktoré im na mieste aj ukázali. Obaja vyviazli s pokutou 160€. Prípad sa vyšetroval 6 mesiacov a tiež sa ukončil momentálne mimoriadne obľúbenou dohodou o vine a treste!
Je teda jasné, že tvrdý boj proti korupcii už začal a keď príde na rad napr. Gorila tak zainteresovaní by sa mali začať obávať!
Tag: Špecializovaný súd, voľby, volebná korupcia	Kňaz (48), učiteľ (75) a učiteľka (31) zneužívali deti. Učitelia do basy, farár do hospicu. »
« Na folklórnych slávnostiach v Detve zbili mladú (Rómku) ženu
3232381
Posledný 07. 07. 2015, 00:13:44 Debata ( 1 príspevok )
Jednoducho to treba brať ako rozbeh, ...
Predal som auto “cigánovi” z Partizánskeho, chyba!
Info pre admina ako prevencia pred zmazaním blogu: cigán - význam slova: klamár, luhár! V utorok som predával prvýkrát auto. Starý Renault Clio z 1998 som dal na Bazoš s ponukou na 300€. Asi viac » Močila na Korán, močila. NAKA ju do basy strčila.
Hneď na úvod to najpodstatnejšie: "Johanka z Arku" je obvinená zo zločinu výroby extrémistických materiálov v súbehu s prečinom násilia proti skupine obyvateľov, s prečinom hanobenia rasy viac » Fekálny fantóm Bratislavy bude oslobodený
Prvostupňový súd oslobodil Martina Macka, mediálne známeho ako fekálny fantóm č. 1 spod obžaloby. Rovnako ako ľudí to pobúrilo aj mňa tak som si pozrel pár článkov aby som zistil, prečo viac » Najnovšie správy
Celková čítanosť: 274326x
Priemerná čítanosť článkov: 2982x

References: súd 
 súd

 súd

 súd 
 Súd 
 súd 
 súd